ਦੁਨੀਆ ਮੀਖ਼ਾਈਲ
ਦੂਨੀਆ ਮਿਖਾਇਲ (ਜਨਮ 1965) ਸੰਯੁਕਤ ਰਾਜ ਅਮਰੀਕਾ ਵਿੱਚ ਰਹਿੰਦੀ ਇੱਕ ਇਰਾਕੀ ਕਵਿਤਰੀ ਹੈ।

ਜ਼ਿੰਦਗੀ
ਉਸ ਦਾ ਜਨਮ ਅਤੇ ਪਾਲਣ ਪੋਸ਼ਣ ਇਰਾਕ ਵਿੱਚ ਹੋਇਆ ਸੀ। 
ਉਸ ਨੇ ਬਗਦਾਦ ਯੂਨੀਵਰਸਿਟੀ ਤੋਂ ਗ੍ਰੈਜੂਏਸ਼ਨ ਕੀਤੀ।

ਮਿਖਾਇਲ ਨੇ  ਬਗਦਾਦ ਆਬਜ਼ਰਵਰ  ਲਈ ਸਾਹਿਤ ਸੰਪਾਦਕ ਵਜੋਂ ਕੰਮ ਕੀਤਾ। ਉਸ ਦੀ ਲੇਖਣੀ ਕਰ ਕੇ ਇਰਾਕੀ ਅਧਿਕਾਰੀਆਂ ਦੀਆਂ ਧਮਕੀਆਂ ਅਤੇ ਵਧ ਰਹੀਆਂ ਪ੍ਰੇਸ਼ਾਨੀਆਂ ਕਰ ਕੇ, ਉਹ 1996 ਦੇ ਅਖੀਰ ਵਿੱਚ ਇਰਾਕ ਤੋਂ ਅਮਰੀਕਾ ਚਲੀ ਗਈ ਸੀ, ਅਤੇ ਉਥੇ ਉਹ ਵੇਨ ਸਟੇਟ ਯੂਨੀਵਰਸਿਟੀ ਨੇੜ ਪੂਰਬ ਅਧਿਐਨ ਕਰਨ ਲੱਗ ਪਈ।
2001 ਵਿੱਚ, ਲਿਖਣ ਦੀ ਆਜ਼ਾਦੀ ਲਈ ਸੰਯੁਕਤ ਰਾਸ਼ਟਰ ਮਨੁੱਖੀ ਅਧਿਕਾਰ ਪੁਰਸਕਾਰ ਨਾਲ ਸਨਮਾਨਿਤ ਕੀਤਾ ਗਿਆ ਸੀ।

ਕਾਵਿ ਨਮੂਨਾ

—ਮੂਲ ਅਰਬੀ ਵਿੱਚ--
لو كانَ العالمُ مستوياً
مثل بساط الريح
لكانَ للأسى بداية ونهاية.

لو كانَ العالمُ مربعاً
لاختبأنا في احدى الزوايا
كلما لعبت الحربُ لعبة الغميضة.

لو كان العالمُ مدوراً
لدارت أحلامُنا بالتعاقب في دولاب الهواء
ولتساوينا جميعاً

ਪੰਜਾਬੀ ਅਨੁਵਾਦ 
ਦੁਨੀਆ ਦੀ ਸ਼ਕਲ

ਦੁਨੀਆ ਅਗਰ ਚਪਟੀ ਹੁੰਦੀ 
ਜਾਦੂ ਦੀ ਦਰੀ ਵਰਗੀ,
ਤਾਂ ਸਾਡੇ ਦੁੱਖ ਦਾ ਕੋਈ ਆਦਿ ਹੁੰਦਾ ਤੇ ਅੰਤ ਵੀ।

ਦੁਨੀਆ ਅਗਰ ਚੌਰਸ ਹੁੰਦੀ 
ਅਸੀਂ ਇੱਕ ਕੋਨੇ ਵਿੱਚ ਦੁਬਕ ਜਾਂਦੇ, 
ਜਦ ਜੰਗ ਲੁਕਣਮੀਟੀ ਖੇਡਦੀ।

ਦੁਨੀਆ ਅਗਰ ਗੋਲ ਹੁੰਦੀ
ਸਾਡੇ ਸੁਪਨੇ, ਚੰਡੋਲ ਤੇ ਚੜ੍ਹਦੇ ਆਪਣੀ ਵਾਰੀ 
ਅਤੇ ਅਸੀਂ ਸਭ ਬਰਾਬਰ ਹੁੰਦੇ।

ਹਵਾਲੇ

ਇਰਾਕੀ ਕਵੀ
ਇਰਾਕੀ ਲੇਖਕ
ਜ਼ਿੰਦਾ ਲੋਕ
ਜਨਮ 1965